
1.  SEPTEMBER  1940 


89.  Aargang 


BETJENING  AF   ENGLE 

af  Ældste  Nephi   Jensen. 


Kort  Tid  efter  at  Joseph  Smith  var  begyndt  at  oversætte 
Mormons  Bog,  fik  Martin  Harris  et  Afskrift  af  Skriftteg- 
nene paa  Guldpladerne.  Herr  Harris  bragte  denne  Afskrift 
til  Herr  Charles  Anthon,  en  sprogkyndig  i  Byen  New  York. 
I  Løbet  af  Samtalen  mellem  Herr  Harris  og  den  sprogkyn- 
dige, spurgte  Professoren: 

»Hvor  har  Joseph  Smith  faaet  disse  Plader  fra?« 

»En  Engel  gav  ham  dem«,  svarede  Herr  Harris. 

Lige  siden  den  Dag  er  det  blevet  sagt  til  vore  Missio- 
nærer, som  forkynder  Mormons  Bogs  Guddoinmlighed,  at 
Engle  ikke  vil  vise  sig  for  Mennesker  i  vore  Dage.  I  de 
sidste  Aar  benægter  en  meget  stor  Klasse  kristne,  der  kal- 
der sig  Modernister,  at  himmelske  Sendebud  nogensinde 
har  gæstet  Jorden.  Er  denne  udbredte  Tvivl  med  Hensyn 
til  Englebesøg  baseret  paa  den  hellige  Skrifts  Lærdomme 
eller  sund  Fornuft? 

Vore  moderne  Astronomer  fortæller  os,  at  denne  Jord 
»kun  er  et  Sandkorn  knyttet  til  en  underordnet  Stjerne 
blandt  de  Millioner,  der  svæver  i  Verdensrummet«.  Og  dog 
er  denne  lille  Verden  beboet  af  Millioner  af  Mænd  og 
Kvinder,  som  har  opfundet  Radioen,  ved  Hjælp  af  hvilken 
de   kan   tale   og   blive   hørt   Tusinder    af    Mil  borte.  Naar 

denne  lille  Babyverden  er  beboet  af  Millioner  af  intelligente 
Væsener,  hvorledes  kan  vi  da  tro,  at  de  i  Universet  svæ- 
vende mægtige  Planeter  er  ubeboede? 

Sund  Sans  leder  os  til  at  tro,  at  der  paa  de  større  og 
mere  fuldkomne  Verdener  findes  en  højere  Orden  af  Væ- 
sener end  den,  der  findes  her  i  denne  Verden.  Disse  i  hø- 
jere Grad  fuldkommengjorte  Mennesker  vil  utvivltsomt  være 
interesseret  i  de  Mennesker,  der  lever  i  en  Verden,  der 
befinder  sig  paa  et  lavere  Udviklingsstadium.  Hvis  disse 
intelligentere  Væsener  kendte  Sandhedsprincipper,  som  vilde 
være  til  mindre  heldigt  stillede  Menneskers  Gavn  og  Frem- 
gang, vilde  det  da  ikke  være  meget  fornuftigt  at  antage, 
at  nogle  af  disse  mere  fuldkomne  Væsener  vilde  besøge 
vor  Planet  og  aabenbare  os  Principper,  der  vilde  være  til 
vort  Gavn? 

Naar  et  Geni  i  vort  Samfund  gør  en  eller  anden  stor 
Opdagelse  indenfor  Videnskaben,  som  vil  være  til  Gavn 
og  Velsignelse  for  den  menneskelige  Race,  sender  han 
straks  sine  Agenter  til  andre  Lande,  for  at  hans  Opfindelse 
ogsaa  kan  blive  kendt  der.  Hvorfor  skulde  vi  da  ikke  an- 
tage, at  Himlens  Gud,  der  er  i  Besiddelse  af  Almagt  og 
kender  alle  Ting,  som  er  til  hans  Børns  Gode  her  i  Verden, 
aldrig  vilde  sende  et  Sendebud  til  denne  Verden  for  at 
meddele  store  Sandhedsprincipper  til  sine  Børn? 

I  de  hellige  Skrifter  findes  der  i  Sandhed  ingen  Bekræf- 
telse for  den  Tanke,  at  denne  Jord  aldrig  er  blevet  besøgt 
af  Engle.  Englebesøg  var  hyppige  i  den  gammeltestament- 
lige Tidsperiode.  Der  fortælles  os,  at  Lot  modtog  Besøg 
af  to  Engle,  medens  han  boede  i  Sodoma  (I.  Mos.  19  1) 
Paa  sin  Rejse  til  Haran,  overnattede  Jakob  et  vist  Sted. 
Medens  han  laa  her  og  sov,  drømte  han,  at  han  saa  en 
Stige,  som  gik  fra  Jorden  op  til  Himlen,  og  at  Guds  Engle 
steg  op  og  ned  ad  denne  Stige  »(I  Mos.  28  10-12)  Da 
Daniel  blev  kastet  i  Løvekulen  og  var  i  Fare  for  at  blive 
fortæret  af  disse  graadige  Rovdyr,  sendte  Herren  en  Engel, 
som  stoppede  Løvernes  Gab«.  (Dan    6:  22) 

Paa  den  nytestamentlige  Tid  besøgte  Engle  værdige 
Guds  Tjenere.  Da  Johannes  Døberens  Fader,  Zakarias,  of- 
rede  i   Templet,   viste   en    Herrens    Engel    sig  for  ham  og 

sagde  til  ham,  at  hans  Hustru  Elisabeth  skulde  føde  en 
Søn,  som  skulde  kaldes  Johannes.  »(Luk.  1:11)  Paa  For- 
klarelsens Bjerg  viste  Moses  og  Elias  sig  for  Jesus.  (Luk. 
9:  4-7)  Da  Jesus  var  i  Getsemane  Have  og  følte  sig  me- 
get betynget,  viste  en  Herrens  Engel  sig  for  ham  og  »styr- 
kede ham«.  (Luk.  22:  43)  Da  Herren  for  op  til  Himlen, 
viste  to  Mænd  i  hvide  Klæder  sig  for  Apostlene  og  for- 
kyndte dem  hans  herlige  Genkomst.  (Apost.  Gern.  1:  10) 
Peter  blev  befriet  fra  Fængsel  af  en  Engel.  (Apost.  Gern. 
12:  7-10)  En  Engel  trøstede  og  opmuntrede  Paulus  i  hans 
Missionærgerning.  (Apost.  Gern.  27:  33-34). 

Baade  Jesus  og  hans  Apostle  troede  paa  Englebesøg. 
Da  Jesus  var  blevet  forraadt,  prøvede  Peter  at  forsvare 
Mesteren  ved  Sværdet.  Han  afhuggede  Ypperstepræstens 
Tjeners  Øre.  Jesus  irettesatte  Peter  og  sagde  til  ham,  at 
han  skulde  stikke  sit  Sværd  i  Skeden.  Derpaa  sagde  han: 
»Mener  du  ikke,  at  jeg  ikke  kan  bede  min  Fader,  saa  han 
nu  tilskikker  mig  mere  end  tolv  Legioner  Engle?«  (Matt. 
26:  53)  Paulus  advarede  i  sit  Brev  til  Hebræerne  de  hel- 
lige om  ikke,  at  være  efterladende  med  at  vise  Gæstfrihed 
mod  fremmede;  »Thi  ved  den  har  nogle,  uden  at  vide  det, 
haft  Engle  til  Gæster«.  (Hebr.  13:  2) 

Baade  det  gamle  og  det  ny  Testamente  indeholder  Pro- 
fetier angaaende  himmelske  Personers  Tilsynekomst  i  de 
sidste  Dage.  Malakias  forudsagde  tydeligt,  at  der  vilde  blive 
sendt  et  himmelsk  Sendebud  til  Jorden  førend  Jesu  herlige 
Genkomst.  (Mal.  3:  1-4)  Den  samme  Profet  forudsagde 
Elias  Komme  førend  Herrens  den  store  og  forfærdlige  Dag 
kom.  (Mal.  4:  5)  Johannes  Aabenbareren  forudsaa  den  Tid, 
da  en  Engel  skulde  gengive  Evangeliet  til  Verden.  (Aabenb. 
14:  6)  Han  fortæller  ogsaa  om  en  Mængde  andre  Sendebud, 
som  skal  vise  sig.  (Aabenb.  14.  Kap.) 

Medens  Tro  paa  Besøg  af  Personer  fra  den  anden  Ver- 
den er  rimelig,  fornuftig  og  i  Overensstemmelse  med  den 
hellige  Skrift,  saa  skulde  den  dog  ikke  føres  ti!  Yderlig- 
heder. Folk,  der  er  veloplyste  i  aandelige  Principper,  for- 
venter ikke  Englebesøg  blot  ved  Menneskers  Vink  og  Kal- 
den. De  kommer  og  gaar,  som  Gud  leder  dem.  De  besøger 
ikke  Menneskene  i  ubetydelige  Ærinder.  Det  er  kun,  naar 

meget  vigtige  Budskaber  skal  bringes  Verden,  at  Gud  sender 
Engle  for  at  overbringe  sine  Befalinger  og  Hensigter. 

Troen  paa  Englebetjening,  som  lært  i  den  hellige  Skrift, 
er  fuldstændig  forskellig  fra  en  moderne  religiøs  Udvikling 
kendt  som  Spiritisme,  Spiritisterne  gør  Krav  paa  at  have 
Magt  til  at  modtage  Besøg  af  deres  afdøde  Slægtninge 
paa  et  næsten  hvilket  som  helst  Tidspunkt.  Disse  Aander, 
erklæres  det,  er  underkastet  levende  Personers  —  Mediers 
—  Vink  og  Kalden.  Og  disse  Aander  viser  sig  i  de  mest 
ubetydelige  Ærinder. 

Engle  og  rene  Aander  er  ikke  underkastet  Mediers  Be- 
falinger. De  staar  under  Herrens  Ledelse  og  Kontrol.  De 
kommer  og  gaar,  saaledes  som  Herren  befaler  dem  det. 
De  besøger  ikke  Menneskene,  fordi  disse  er  nysgerrige  og 
søger  efter  mirakuløse  Manifestationer.  De  besøger  kun 
Mennesker,  der  er  rene  og  hellige,  naar  Gud  har  befalet 
dem  at  bringe  et  vigtigt  Budskab  til  Menneskene. 

Vor  Kirke  tror  paa  Englebesøg.  En  Mængde  hellige  Mænd 
i  vor  Tid  er  blevet  velsignet  med  saadanne  Besøg.  Saa 
sent  som  for  ganske  nyligt  fortalte  en  god  Ældste,  som 
talte  ved  et  Stavspræstedømsmøde  om,  hvorledes  han  havde 
modtaget  Vejledning  af  et  guddommeligt  Sendebud.  Denne 
Ældste  var  i  sin  Missionærbeskikkelse  blevet  lovet,  at  han 
vilde  modtage  Instruktioner  fra  guddommelige  Sendebud. 
En  Dag,  da  han  og  hans  Kammerat  var  ude  at  skrifte  i 
Sydstaterne,  kom  de  til  en  Skillevej  midt  ude  i  de  uhyre 
Skove.  De  var  i  Tvivl  om,  hvad  Vej  de  skulde  tage.  Der 
fandtes  ingen  Vejskilte,  der  kunde  hjælpe  dem.  De  blev 
drevet  til  Gud  for  Visdom  og  Hjælp.  De  forlod  Vejen  og 
knælede  ned  i  ydmyg  Bøn  og  bad  om  Vejledning.  Derpaa 
vendte  de  tilbage  til  Vejen.  Lige  da  de  kom  tlbage  dertil, 
saa  de  en  smuk  Mand  siddende  paa  en  pragtfuld,  hvid 
Hest.  Denne  Mand  fortalte  dem,  hvilken  Retning  de  skulde 
gaa.  Tillidsfuldt  begav  de  sig  af  Sted.  Da  de  havde  gaaet 
et  kort  Stykke  Vej,  saa  de  sig  tilbage,  om  den  mystiske 
Mand  var  der  endnu;  men  han  var  borte. 

En  fuldstændig  Optegnelse  om  de  Englebesøg  der  er 
blevet  aflagt  i  vore  Dage  vilde  skabe  en  Historie  fuldtud 
lige   saa   vidunderlig   som   de,   vi  finder  i  Bibelen.  Ærlige 

Mænds   og   Kvinders  Vidnesbyrd  yder  en  fuld  Bekræftelse 
for,  at  Gud  endnu  husker  de,  der  er  rene  og  retfærdige. 


ET  AAR   ER  OAAET! 


3.  September  er  det  et  Aar  siden,  de  Begivenheder  ind- 
traf, som  bl.  a.  førte  til,  at  vi  maatte  sige  Farvel  til  vore 
amerikanske  Missionærer  og  ogsaa  til  sidst  til  vor  Missi- 
onspræsident. 

Husker  De,  hvorledes  vi,  alvorlig  stemt  over  de  indtrufne 
Begivenheder,  samledes  i  Ønsket  om  og  med  Vilje  til  alene 
at  føre  Arbejdet  videre?  Hvorledes  vi  gav  hinanden  og  vor 
nye,  danske  Missionspræsident  det  Løfte,  at  vi  vilde  staa 
sammen  og  ikke  svigte,  selv  om  vi  vilde  møde  megen 
Modgang? 

De  husker  det.  Ja!  Men  indfriede  De  Deres  Løfte?  Ind- 
friede jeg  mit? 

Mange  gjorde  det,  —  men  mange  gjorde  det  ikke!  Van- 
skelighederne og  Modgangen  blev  for  store,  og  saa  svig- 
tede Troen  og  Tilliden.  —  Men  lad  os  ikke  være  bange 
for  det,  hvorfor  skulde  vi  opgive?  —  Er  Gud  ikke  stadig 
den  samme?  Er  ikke  Kirken  stadig  den  samme,  og  bør  vi 
saa  ikke  ogsaa  stadig  være  de  samme? 

Lad  os  saa  staa  fast  -  lad  os  paany  aflægge  et  stil- 
tiende Løfte  om  at  holde  ud,  lad  os  samles  om  vor  Mis- 
sionspræsident, den  Mand,  som,  ikke  af  eget  Ønske,  men 
fordi  han  blev  kaldet  dertil,  overtog  den  største,  vanske- 
ligste  og   mest   ansvarsfulde   Post  i    den   danske  Mission. 

Og  som  ikke  var  bange  for  at  paatage  sig  Stillingen, 
fordi  han  var  i  Besiddelse  af  en  klippefast  Tro,  ikke  blot 
paa  Gud,  men  ogsaa  paa  Medlemmerne  af  hans  Kirke. 
Lad  os  vise  os  denne  Tillid  værdig.  Lad  os  holde  ud. 

Gud  bevare  vor  Missionspræsident. 

Jørgen  W.  Schmidt. 

PORTRÆTTER. 


VII. 

Lige  siden  Ældste  Marius  Paulsen  blev  Medlem  af  Jesu 
Kristi  Kirke  af  Sidste  Dages  Hellige,  har  han  med  Flid  og 

Nidkærhed  røgtet  de  Hverv,  som  er 
blevet  overdraget  ham.  Han  har  ind- 
taget flere  ansvarsfulde  Stillinger  i 
Randers  Gre^,  og  staar  nu  som  dens 
Leder. 

Ældste  Paulsen  er  en  ydmyg  Her- 
rens Tjener,  der  baade  med  Myn- 
dighed og  Kærlighed  varetager 
Kirkens  Interesser  i  den  ham  betro- 
ede Gren.  Grenens  Medlemmer  kan 
altid  i  Broder  Paulsen  finde  en  for- 
staaende  Ven  og  hjælpsom  Vejleder, 
da  han  i  Virkeligheden  ønsker  at 
tjene  sin  Menighed.  Broder  Paulsen  er  en  søgende  og 
forskende  Sjæl,  som  grundigt  har  sat  sig  ind  i  Jesu  Kristi 
Evangelium,  som  det  forkyndes  af  de  Sidste  Dages  Hellige. 
Han  har  et  kraftigt  Vidnesbyrd  om  denne  Kirkes  guddom- 
melige Mission,  et  Vidnesbyrd,  som  han  med  Glæde  bærer 
alle  Vegne.  En  Karakteristik  af  Ældste  Paulsen  kan  gan- 
ske rammende  samles  i  disse  faa  Ord:  Han  besidder  ud- 
mærkede Lederegenskaber  og  er  en  trofast  Sidste  Dages 
Hellig. 


Marius  Poulsen 


VIII. 

Ældste  'Emil    Thomsen,    Forstander  for  Silkeborg  Gren, 

har    været    Medlem    af  Kirken    i  31   Aar,  og  maa  saaledes 

med  kette  siges  at  tilhøre  den  gamle, 

trofaste  Skare,  der  gennem  de  mange 

Aar  har  baaret  Dagens  Byrde. 

Ældste  Thomsen  har  flere  Gange 
været  Grensforstander  i  Silkeborg,  og 
ved  Missionærernes  Hjemrejse  faldt 
det  atter  i  hans  Lod  at  lede  Grenen. 
Broder  Thomsen  har  et  urokkeligt 
Vidnesbyrd  om  Jesu  Kristi  Evangeli- 
um, et  Vidnesbyrd,  der  er  blevet 
styrket  gennem  de  mange  Aars  Ar- 
bejde for  Kirken.  Han  har  grundigt 
sat  sig   ind   i  Kirkens  Standardværker 


Emil  Thomsen 

og   anden    Litteratur,    og    er   derfor  i  Stand  til  at  forsvare 
og  forkynde  dens  Lære. 

Det  krævede  personligt  Mod  og  en  fast  Overbevisning 
i  Datidens  Silkeborg  at  tilslutte  sig  Mormonkirken,  men 
baade  han  og  hans  Hustru  besad  dette  Mod.  Broder 
Thomsen  har  gennem  sit  Liv  og  Virke  vist,  hvad  Kirken 
har  betydet  for  ham.  Hans  Kærlighed  til  Evangeliet  er 
blevet  hans  Liv,  og  med  Trofasthed  søger  hen  at  fremme 
Herrens  Værk.  Han  er  en  trofast  Sidste  Dages  Hellig,  for 
hvem  ingen  Opgave  har  været  for  svær. 


En  dejlig  Oplevelse. 


Under  mit  Besøg  til  Grenene  i  Begyndelsen  af  August 
Maaned  havde  jeg  den  store  Glæde  og  uforglemmelige  Op- 
levelse at  træffe  sammen  med  Ældste  Jens  Christensen,  under 
sidste   Krig  Forstander  for  Randers  Gren. 

Den  nuværende  Forstander  for  Randers  Gren,  Ældste 
Marius  Paulsen  tog  mig  hen  til  vor  aldersstegne  Broders 
Hjem,  hvor  vi  blev  budt  hjertelig  velkommen  af  ham  og  hans 
Hustru.  Broder  Christensen  bar  et  meget  kraftigt  Vidnesbyrd 
om  Kirkens  Guddommelighed.  Det  var  med  Glæde,  ja  næsten 
med  Andagt  jeg  lyttede  til  hans  klangfulde  Ord,  som  brændte 
sig  ind   i   min   Sjæl. 

Gennem    et   langt  Liv  har   Broder   Christensen   trofast  fulgt 

i    Kirkens    Spor    og    besidder  nu   den   største  af  alle   Skatte: 

et    fast   Vidnesbyrd  om  Jesu   Kristi  Evangelium.   Maa  Herren 

velsigne   denne   vor  gode  og  trofaste  Broder  med  en  rolig  og 

fredfyldt   Livsaften. 

Orson  B.  West. 

Nyt  fra  Amerika. 


Nedenstaaende  smukke  Billede  repræsenterer  P.  M.  Jørgen- 
sens store  og  velkendte  Blomsterforretning  i  Salt  Lake  City. 


Peter  M.  Jørgensen  stammer  fra  Aalborg,  hvorfra  han  emi- 
grerede i  1920.  Broder  Jørgensen  var  Gartner  af  Profession 
og  har  saaledes  fortsat  i  denne  Branche  i  Amerika.  Hans 
Hustru,  Ragnhild,  stammer  ligeledes  fra  Danmark,  hvor  hen- 
des Moder,  Søster  Amanda  Christensen,  Randers,  endnu  lever 
som  et  trofast  Medlem  af  Kirken. 

Broder  Jørgensens  Moder,  Søster  Marie  Sørensen,  bor  endnu 
i  Aalborg,  hvor  hun  er  et  trofast  Medlem  af  Kirken.  Det  er 
naturligvis  hendes  Stolthed  og  Glæde,  at  det  er  gaaet  Søn- 
nen saa  godt.  Forretningen  er  kendt  blandt  alle  Danske  i 
Utah,  ja,  overhovedet  af  alle,  som  elsker  Blomster. 

Mange  Medlemmer  af  Kirken,  baade  i  Aalborg  og  Randers, 
husker  udmærket  Broder  og  Søster  Jørgensen,  og  »Stjernen« 
ønsker  dem  Held  og  Lykke  med  deres  store  og  smukke 
Forretning  og  Guds  Velsignelse  i  deres  fremtidige  Liv. 


UKF 


UMF 


UDGIVET  AF  HOVEDBESTYRELSEN 


immmi 


fjesus  sagde:  Qu  skal  elske  Dierren  din  £jud  af  hele  dit  SHjerte  og  med 

hele  din  Sjæl  og  med  hele  dit  Sind,  dette  er  det  første  og  store  ^8ud  og 

det  andet  er  dette  ligt,  du  skal  elske  din  Z/Væste  som  dig  selv.    fHf  disse 

to  'Bud  afhænger  £oven  og  ^Profeterne. 

© 

Ungdomsstævnet  i  fflarhus. 

Ligesom  Ungdomsstævnet  i  København  oversteg  de  dri- 
stigste Forventninger,  saaledes  var  det  ogsaa  ved  Ungdoms- 
stævnet   i   Aarhus   den    io.   og    II.   August. 

Efter  at  Hovedbestyrelsernes  Planer  blev  bekendtgjort,  var 
der  enkelte  Skeptikere,  der  bebrejdede  dem,  at  man  tillod 
sig  at  kalde  det  nye  Arrangement  for  et  Stævne,  ja,  der 
blev  ydermere  pointeret,  at  dette  blot  vilde  skade  kommende 
Ungdomsstævner  alene  ved  den  manglende  Tilslutning,  disse 

—  efter  Skeptikernes  Mening  —  vilde  faa  paa  Grund  af  Ti- 
dens trafikale  og  økonomiske   Vanskeligheder. 

Ungdomsstævnet  i  København  er  før  blevet  omtalt,  og 
af  alle  Deltagerne  —  ogsaa  Skeptikerne  —  anerkendt  som 
en  enorm  Succes,  en  vidunderlig  aandelig  Fest.  Dermed  var 
den  første  Vanskelighed  løst  tilfredsstillende!  Men  vilde  Stæv- 
net i  Aarhus  nu  blive  lige  saa  godt?  —  Vilde  Deltagerne, 
der  jo  netop  der  var  afhængig  af  de  trafikale  og  økonomiske 
Vanskeligheder,  blive  borte?  —  Nej,  mere  end  nogensinde 
før  har  vore  Medlemmer  og  Venner  i  hele  Missionen  vist,  at 
der  i  dem,  —  lig  vor  Kirkes  første  store  Pionerer  —  var 
Vilje  og  Mod  til  at  trodse  alle  Vanskeligheder,  for  at  tilken- 
degive, at  ogsaa  de  deltog  aktivt  i  Kampen  for  Kirkens 
Fremme. 

Mange  havde  fulgt  Henstillingen  at  sikre  sig  nogle  Fridage 
i  Forbindelse  med  Stævnet,  og  det  var  en  Glæde  at  se  Del- 
tagerne fra  hele  Missionen,  selv  København,  der  jo  havde 
haft   Stævne,  var  repræsenteret  med    12   Medlemmer. 

Interessen  for  at  deltage  i  Stævnet  illustreres  bedst  ved 
at  fortælle,  at  enkelte  Deltagere  cyklede  140- 1 50  km  paa 
een  Dag  for  at  være  med  i  hele  Stævnearrangementet.  Mest 
gribende  var  ved  Stævnet  at  erfare,  at  en  Søster,  der  længe 
havde  ønsket  at  komme  med,  ikke  saa  anden  Udvej  end  at 
bede  Himmelens  Gud  aabne  Vejen.  I  denne  Hensigt  gik  hun 

—  som  Profeten  Joseph  Smith  —  ud  i  den  lille  Skov,  men 
straks  efter  at  have  opsendt  sit  Hjertes  Ønske,  saa  hun 
foran  sig  en  Mængde  Bær.  Dette  opfattede  hun  som  Svaret, 
gav    sig  til  at  plukke  saa  mange  hun  kunde  have,  kom  igen 

og  plukkede  flere,  solgte  disse  og  fik  Midler  til  Billetten, 
saaledes  at  hun   kunde   faa  sit   Ønske  opfyldt. 

Alene  at  høre,  at  ca.  80  Deltagere  var  anmeldt  som  til- 
rejsende, lovede  jo  godt  for  Stævnet,  og  dette  blev  da  ogsaa 
en  Oplevelse,  som  vil  sætte  sit  Præg  paa  Ungdomsarbejdet 
i  Missionen  i  Form  af  flere  aktive  Medlemmer  og  større 
aandelig   Interesse. 

Stævnet  indlededes  med  en  Skattejagt  om  Eftermiddagen, 
og  da  Turen  i  den  fri  Natur  gav  Appetit,  tog  det  kun  en 
meget  kort  Tid  at  spise  det  Maaltid  Mad,  der  blev  sat  frem 
for  Stævnedeltagerne. 

Umiddelbart  derefter  afholdtes  der  Velkomstfest  under 
Ledelse  af  Aarhus  Ungdomsforening,  og  de  176  Tilstedevæ- 
rende nød  det  righoldige  Program,  der  blev  udført.  Der  var 
virkelig  en  ypperlig  Anledning  for  de  forskellige  Grene  til 
at  se  de  øvrige  Grenes  Præstationer,  og  der  er  næppe  Tvivl 
om,  at  nye  Ideer  og  Metoder  i  Fremtiden  vil  blive  prøvet 
rundt  omkring  i  Landet.  Bikubepigerne  fra  Silkeborg  over- 
raskede sikkert  alle  ved  deres  interessante  Program.  Aarhus 
Præsentation  af  H.  C.  Andersen  ved  Tale,  Sang  og  Musik 
vil  sikkert  blive  forsøgt  andre  Steder  i  Fremtiden  —  en 
ypperlig  Ide.  Efter  dette  vellykkede  Velkomstmøde  var  Stem- 
ningen  straks  skabt. 

Naar  dertil  kom,  at  der  ankom  ikke  mindre  end  6  Tele- 
grammer til  Stævnet,  blev  Stemningen  yderligere  forøget. 
Telegrammerne  var  fra  Københavns  Gren,  Københavns  Ung- 
domsforening, Br.  Rich.  Gregersen  og  Hustru  (sidstnævnte 
tidl.  Præsidentinde  for  Hovedbestyrelsen)  og  fra  de  fravæ- 
rende Hovedbestyrelsesmedlemmer  Edmund  Kaiser;  Julius 
Andersen,  Svend  Jiirgensen  og  Lis  Jiirgensen,  hvem  det  paa 
Grund  af  Situationen  var  forbudt  at  rejse  udover  Sjælland. 

Kl.  10  Søndag  Formiddag  afholdtes  det  første  offentlige 
Møde,  og  efter  den  sædvanlige  Indledning  reciterede  Br.  Rich. 
Nielsen,  Aarhus,  en  smuk  Velkomstprolog,  som  findes  andet- 
steds i  Bladet.  Programmet  fulgtes  saa  som  det  var  tilrette- 
lagt, d.  v.  s.  Missionspræsident  Orson  B.  West  behandlede 
det  Emne,  der  skulde  have  været  behandlet  af  Broder  Julius 
Andersen.  Eftersom  Programmet  udførtes,  forøgedes  Glæden 
og  Tilfredsheden  over  at  være  Medarbejdere  for  Guds  Sags 
Fremgang,  og  der  var  almindelig  Enighed  om,  at  intet  kunde 
have  været  udført  bedre.   Dette  Møde  overværedes  af  140 

Ved  Mødet  Kl.  14  var  Salen  fyldt  til  sidste  Plads.  Med 
Kraft  og  Overbevisning  forkyndtes  Evangeliets  Budskab  til 
Ungdommen,  og  imellem  Talerne  glædede  Korene  fra  Aarhus 
og  Aalborg  og  derefter  Korene  i  Fællesskab  os  alle  med 
deres  kønne  Sange. 

Efter  Planen  var  der  kun  tilrettelagt  2  Møder,  men  da  der 


107 

ikke  var  saa  mange  Deltagere,  der  skulde  rejse,  blev  der 
arrangeret  et  Møde  Kl.  19,  hvor  de  Emner  der  havde  været 
behandlet  ved  Stævnet  i  København,  og  som  ikke  var  naaet 
ved  dette  Stævne,  blev  behandlet.  Der  var  ca.  100  til  dette 
Møde,  og  da  Mødet  var  forbi,  var  alle  enige  om,  at  det 
bedste  Stævne,  der  endnu  var  afholdt,  havde  fundet  Sted  i 
Aarhus  den    10.   og    II.   August    1940. 

Det  bør  ikke  forglemmes,  at  > Aarhus  Stiftstidende«  tog 
et  langt  og  udtømmende  Interview  af  Broder  W.  Ørum  Pe- 
dersen,  som   i  alle   Maader  var  i   Kirkens  Favør. 

W    0.  P. 


Fra  Missionsmarken. 


dødsfald : 

Onsdag  den  24.  Juli  1940  døde  en  af  Københavns  Grens  trofaste 
ældste  Søstre,  Str.  Sophie  Jørgensen,  og  blev  begravet  Søndag  den  28. 
Juli  fra  Bispebjerg  Kirkegaards  Kapel.  Begravelsen  foregik  under  Kir- 
kens Ledelse,  og  Missionspræsident  Orson  B.  West  holdt  en  smuk 
Mindetale  over  den  afdøde.  Søster  Jørgensen  blev  født  i  Ringsted  den 
27.  Juli  1866,  og  blev  indlemmet  i  Kirken  ved  Daab  den  25.  Juni  1927. 
Lige  siden  sin  Daabsdag  har  Str.  Jørgensen  været  en  god  og  trofast 
Sidste  Dages  Hellig,  som  altid  har  baaret  et  brændende  Vidnesbyrd 
om  Kirkens  Sandhed. -Ære  være  hendes  Minde! 

dødsfald  i  Ssbjerg  ^Distrikt. 

Efter  et  langt  arbejdsomt  Liv  har  Gud  kaldt  en  af  vore  kære  Brødre 
hinsides,  idet  Broder  Frederik  Villian  Grossmann.  Sønderborg,  døde 
Søndag  den  11.  August  1940.  Man  finder  sjældent  saa  stor  og  stærk 
en  Tro  som  hos  Broder  Grossman.  Hans  Minde  vil  blive  kærligt  be- 
varet af  alle,  der  har  kendt  ham.  Maa  Gud  velsigne  hans  Enke  og 
Familie  i  Fremtiden. 

Begravelsen  fandt  Sted  Lørdag  den  17.  August  I940,  fra  Kapellet 
paa  Sønderborg  Kirkegaard.  Graven  blev  indviet  af  Distriktspræsident 
C.   M    Løvendahl,  Esbjerg.  L.  Esbjerg. 

<~Udflugter  og  £fester: 

Aarhus:  Søndag  den  16.  Juni  afholdt  Aarhus  Grens  Søndagsskole 
en  vellykket  Udflugt.  Man  samledes  i  Kirken  Kl.  9,  hvorfra  man 
spadserede  til  Hammelbanen,  og  tog  med  Toget  til  den  lille  idylliske 
Stavstrup  St.  ved  Braband  Sø.  Herfra  spadserede  man  c.  5  km  til 
Godset  Konstantineborgs  smukke  Skove.  Kommen  til  Bestemmelses- 
stedet afholdt  vi  en  lille  Andagt  i  de  skønne  Omgivelser  og  gik  saa 
i  Gang  med  de  medbragte  Madkurve,  hvorefter  der  legedes,  og  hvor 
alle  Deltagerne  morede  sig  i  hinandens  Selskab.  Ved  Aftenstid  spad- 
serede man  tilbage  gennem  det  smukke  Landskab  til  „Konstancia" 
ved  Stationen,  hvor  Aftensmaden  blev  indtaget. 

Kl.  godt  9  Aften  gik  det  atter  mod  Jyllands  Hovedstad,  alle  i  godt 
Humør  med  Taknemlighed  og  Glæde  over  en  god  smuk  Dag  i  skønne 
Omgivelser.  Deltagere  ca.  40  N.  Aarhus. 

Sfndledningsprolog  ved  cUngdomsstævnet  i  Harhus 

10  =  11  Hug  af  Æichard  SYielsen,  Harhus. 

Velkommen  til  Stævnet  i  Jydernes  'By 

ved  3Havet  og  Skovene  grønne, 

hvor  alle  vil  fylkes  i  tffrbejdets  <£y 

og  glædes  ved  'bonerne  skønne, 

lad  fremgang  da  præge  enhver,  som  er  ^æst, 

saa  Stævnet  kan  blive  en  storstilet  Ø~est. 

5)u  Vngdom,  dit  9Haal  det  er  engang  at  naa 

det  højeste  3deal  af  alle, 

smed  fremtidens  Sammenhold  i  staalstærke  ^Baand 

for  fristeren  ingen  maa  falde, 

brug  her  dine  Svner  —  udnyt  dit  talent, 

byg  op  en  tf  remtid,  som  aldrig  bli'r  glemt. 

Vngdom,  du  er  Ø~remtids  SHaab, 
raab  Omvendelse  og  Qaab 
ud  til  dem,  som  høre  vil, 
mange  strømme  da  hertil, 
du  er  fjordens  Salt.  min  Ven, 
oplad  din  {Røst  til  hvert  et  £jem, 
lad  dit  <£ys  saa  frejdigt  skinne, 
da  vil  mange  Vejen  finde. 

Engang  du  i  SHjemmets  SHavn, 
bygge  vil  et  festligt  SYavn 
i  ^Kærlighed  —  i  iJijemmets  EHygge, 
du  '■troskaben  kan  opbygge, 
giv  de  smaa,  hvad  du  har  lært, 
som  i  din  Vngdom  var  dig  kært, 
der  ejer  du  den  største   Cflæde, 
lad  den  aldrig  fra  dig  træde. 
(SHvad  gi'r  dig  SKraft  dertil?) 

Snig  —  kærlig  —  mandig  og  stærk, 
da  kan  du  fremskynde  SHerrens  Værk, 
Vngdommens  SKvinder  pryd  eder  med  Qyd, 
fremelsk  det  gode  og  trofasthed  yd. 

SKærlige  ffader,  o  hør  du  vor  'Bøn, 
hjælp  os  at  kæmpe  mod  Ondskabens  Strøm, 
Erierre  du  ene  kan  Sejren  os  forlene, 
beskyt  vor  Vngdom  her  i  ældgamle  Qan. 

